**Заглавие:** Сключен договор за безвъзмездна финансова помощ № BG05SFPR002-1.004-0579-C01

МБАЛ "Д-р Иван Селимински - Сливен" АД сключи договор за безвъзмездна финансова помощ № BG05SFPR002-1.004-0579-C01 с наименование „Адаптирана работна среда в МБАЛ "Д-р Иван Селимински - Сливен" АД“, изпълняван по Програма "Развитие на човешките ресурси" 2021-2027, процедура BG05SFPR002-1.004 Адаптирана работна среда.

Общата цел на проекта е адаптиране на работната среда в МБАЛ "Д-р Иван Селимински - Сливен" АД чрез осигуряване на по-добри здравословни и безопасни условия на работа на своите служители, както и повишаване степента на климатична неутралност при извършване на дейността по предоставяне на медицински грижи за населението.

Общата цел ще бъде постигната чрез изпълнението на следните специфични проектни цели:

-Адаптиране на предприятието за посрещане на новите предизвикателства, свързани с осъществяването на прехода към климатично неутрална икономика и променящите се модели на работа чрез разработване и въвеждане на „зелени“ модели на организация на труд;

-Осъществяване на превенция на менталното здраве на служителите чрез предоставяне на психологическа подкрепа под формата на групови семинари и/или тренинги за профилактика;

-Осигуряване на безопасни и здравословни условия на труд на служителите чрез закупуване на ЛПС и специално работно облекло.

-Създаване на условия за колективна превенция и намаляване на рисковете за здравето на работното място чрез закупуване на Климатична система тип "касетъчен сплит" и Системи за филтриране и пречистване на въздуха;

-Осигуряване на социални придобивки за служителите на дружеството чрез закупуване на обзавеждане и извършване на СМР дейности на стаи за почивка и хранене.

Продължителността на проекта е 18 месеца, в рамките на които ще бъдат изпълнени дейности за:

- разработване и прилагане на „зелени“ модели на организация на труд, съобразно спецификата на конкретните работни места в предприятията;

- осигуряване на превенция и профилактика на „бърнаут“ на работното място и „ефекти от COVID пандемията върху менталното здраве“;

- закупуване на ЛПС и специално работно облекло;

- осигуряване на колективни предпазни средства;

- осигуряване на социални придобивки за работещите.